
	Valmierā



	2020. gada 6. jūlijā




	1. Objekta nosaukums: Bērnu diennakts nometnes

	1. Objekta īpašnieks: Nometņu organizētājs – Bērnu un jauniešu basketbola skola „Rīga”, reģ. Nr.90000013606, Krišjāņa Barona iela 107, Rīga, LV-1012

	1. Objekta adrese: Strenču novada vidusskola, Rīgas iela 13, Strenči, Strenču novads, LV-4730

	1. Novērtēšanu veica: 03.07.2020., vides veselības analītiķe Silvija Švalkovska

	1. Novērtēšanā piedalījās: Skolas saimnieks Aivars Kalniņš

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts slēgtās nometnes tiks organizētas Strenču novada vidusskolā, kas ir Veselības inspekcijas uzraudzības objekts. Dalībnieku vecums nometnēs no 11 līdz 17 gadiem, no 9 līdz 16 gadiem; maksimālais dalībnieku skaits – līdz 50. 
Strenču novada vidusskola ir trīsstāvu apjoma būve ar bēniņiem, kur izbūvētas skolas internāta telpas. Nometnes vajadzībām – nodarbībām – tiks izmantota sporta zāle un tai blakus esošās četras ģērbtuves, kur katrā ir dušas telpa ar divām dušas ierīcēm un tualetes telpa ar klozetpodu un roku mazgātni. Nakšņošanai un atpūtai paredzēts izmantot vienu mācību klasi 1. stāvā (piecas gultasvietas), trīs mācību klases 2. stāvā (vienā – sešas gultasvietas, divās – septiņas gultasvietas), vienu mācību klasi 3. stāvā (četras gultasvietas) un skolas internāta telpas: trīs četrvietīgas, vienu trīsvietīgu, vienu divvietīgu un divas vienvietīgas istabas. Uz katrām divām istabām ir higiēna telpa (kopā trīs) ar klozetpodu un roku mazgātni. Nodrošināta iespēja uzglabāt personīgās lietas, virsdrēbes un veļu. Skolas 1. stāvā pieejama zēnu tualete ar trīs klozetpodiem kabīnēs, trīs pisuāriem un divām roku mazgātnēm. 
Telpu sastāvs, platība un sanitāri higiēniskais stāvoklis atbilst higiēnas prasībām un nometņu programmai. Ēdināšanu nodrošinās PVD reģistrēts ēdināšanas uzņēmums.
6.2. Iekštelpu virsmu apdare
Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Centralizēta 
6.5. Gaisa apmaiņa
Mācību klases un internāta istabas ir ar logiem un iespēju vēdināt. Internāta higiēnas telpās un 1. stāva tualetes telpā ir piespiedu nosūces ventilācijas sistēma. Sporta zālē ir piespiedu pieplūdes/nosūces ventilācija un verami logi. Ģērbtuvju higiēnas telpās ir piespiedu nosūces ventilācija.
6.6. Ūdens apgāde
Centralizēta – Strenču ūdensapgādes sistēma. Nodrošināta karstā un aukstā ūdens padeve. Karstā ūdens padeve centralizēta apkures periodā, pārējā laikā ar elektriskajiem ūdens sildītājiem. 
6.7. Kanalizācijas sistēma
   Centralizēta - pieslēgums Strenču pilsētas inženiertīkliem
6.8. Teritorijas labiekārtošana
   Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts
6.10.Riska faktoru novērtēšana un cita informācija
Telpu uzkopšanu veiks skolas personāls. Matračus, segas, tualetes papīru nodrošinās skola. Gultasveļu individuāli nodrošinās nometnes dalībnieki. Prasībām atbilstošus roku un virsmu dezinfekcijas līdzekļus nometnes laikā nodrošinās skola. Nepieciešamības gadījumā ir iespējams nodrošināts bērnu izolēšanu atsevišķā telpā/vietā.

	7. SLĒDZIENS
Strenču novada vidusskola Rīgas ielā 13, Strenčos, Strenču novadā atbilst higiēnas prasībām.

	1. Rekomendējamie pasākumi 
0.  Nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2020. gada 11. jūnija „Vadlīnijas piesardzības pasākumiem bērnu nometņu organizētājiem”:
-) nedrīkst pieļaut nepiederošu personu uzturēšanos nometnes teritorijā;
-) nometnes dalībniekus dalīt grupās. Nometnē var atrasties vairākas grupas, nodrošinot,     ka visi pasākumi notiek katrai nometnes bērnu grupai atsevišķi.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.




	Sabiedrības veselības departamenta 
Vidzemes kontroles nodaļas vadītājs

